August Endruschat

Augustas Endriušaitis (, kartais Endruschat–WaldbergDer Schwarzwald an der Spree // Das Ostpreußenblatt, 14. Februar 1976 – Folge 7 – Seite 9; 1899 m. lapkričio 6 d. Valdberge (dab. sunykusi Baltupėnų kaimo dalis) Ragainės apskr., Vokietijos imperija – 1990 m. rugpjūčio 24 d. Vakarų Berlyne) – lietuvninkų kilmės Vokietijos dailininkas, specializavęsis peizažų, portretų ir gyvūnų tapyboje.

 Biografija 
Gimė gražioje vietovėje, dešiniajame Nemuno krante. Tėviškės vaizdai būsimam menininkui paliko gilų įspūdį, vėliau jis gimtojo kaimo pavadinimą naudojo kaip slapyvardį. 

Prasidėjęs Pirmasis pasaulinis karas kraštui atnešė nelaimes: Valdbergo kaimelį užėmė carinės Rusijos kariuomenė ir 1914 m. valstiečių Endriušaičių šeimą ištrėmė į Čiuvašiją. Alatyrės mieste Augustas kartu su savo vyresniuoju broliu Johanesu (vėliau taip pat tapusiu dailininku) pramoko rusų kalbą ir lankė ikonų tapytojų dirbtuves.

1918 m. Endriušaičiai sugrįžo į Klaipėdos kraštą. Gimtasis ūkis buvo sugriautas ir jį perėmęs brolis Johanesas užsiėmė atkūrimu. Augustas Endriušaitis išvyko gyventi į Berlyną, 1929–1935 m. jis mokėsi aukštojoje Taikomojo meno mokykloje šio miesto Šarlotenburgo rajone. Keliavo po Viršutinę Sileziją, iš ten parsivežė nemažai tapybos darbų, lankėsi ir Nidoje. 1934 m. vedė Anną Scharff.

Pasibaigus Antrajam pasauliniam karui ir įkalinimo belaisvių stovykloje laikui, A.Endriušaitis apsigyveno Vėzerio kalnų krašte (). 1948 m. pervažiavo į Rytų Berlyną ir dirbo meno pedagogu, 1951 m. su šeima persikėlė į Vakarų Berlyną.Der Maler August Endruschat aus der Memelniederung. // Das Ostpreußenblatt vom 6. Mai 1972, S. 8

Be kitų temų dailininkas itin mėgo tapyti peizažus, realistiškais potėpiais yra vaizdavęs Rytprūsių, Švarcvaldo, Brandenburgo kraštų ežerus ir miškus. Daug menininko darbų saugomi privačiuose kolekcijose.

 Parodos (pasirinktinai) 
 1972 m. retrospektyvinė paroda Haus der ostdeutschen Heimat (Vakarų Berlynas);
 1972 m. portretų paroda „Hiltono“ viešbutyje (Vakarų Berlynas);
 1973 m. paroda Berlyno Šarlotenburgo bažnyčios namuose Haus der Kirche in Berlin-Charlottenburg; Eine Seltenheit in der Flut problematischer Austellungen // Das Ostpreußenblatt, 17. März 1973 / Folge 11 / Seite 9
 1975 m. paroda atidarant „Švarcvaldo halę“ Grefenhauzeno mieste; 
 1976 m. paroda galerijoje Galerie im Foyer des Deutschlandhauses;Werke von August Endruschat-Waldberg im Deutschlandhaus // Das Ostpreussenblatt, 14. Februar 1976 / Folge 7 / Seite 9)
 1976 m. grupinė paroda Glinikės pilyje ()Mitteilungen des Vereins für die Geschichte Berlins.
 1979 m. paroda Šarlotenburgo pilies Mažojoje oranžerijoje () Vakarų Berlyne.August Endruschat // Memeler Dampfboot Nr. 7, 20. Juli 1979, Seite 108

 Kalendorius 
2000 m. leidykla „Dr. Wolfgang Schwarze Verlag“ išleido tradicinį kalendorių „Ostpreußen und seine Maler“ su A.Endriušaičio paveikslo reprodukcija.Der Kalender „Ostpreußen und seine Maler“ 2000.

 Išnašos 

 Literatūra 
 Künstlerlexikon Ostpreußen und Westpreußen 1800–1945. S. 40, ISBN 978-3-86530-152-9

Kategorija:Vokietijos tapytojai
Kategorija:Mažosios Lietuvos asmenybės
Kategorija:Lietuvių kilmės asmenybės